Allan Gaarde er blevet ny partner i Onenexus. Her bruger han sin sportserfaring på at hjælpe andre.

Allan Gaarde, der tidligere har været sportsdirektør i AaB, har fået nyt job. Han er blevet partner i virksomheden Onenexus, der tilbyder hjælp for ledere og organisationer i sport. -	Det er noget, som jeg virkelig har glædet mig til at komme ind og arbejde med. Rekruttering og rådgivning. Jeg har jo en masse ekspertise og lang erfaring fra sportsverden, siger Allan Gaarde. Allan Gaarde var direktør i AaB fra 2013 til 2019, hvor han blev fyret. Nu skal han altså rådgive klubber i hele Skandinavien. En rådgivning, som han godt selv kunne have brugt, da han sad på posten i AaB. -	Selvom du er omgivet af utroligt mange dygtigt mennesker, så er du ofte alene på positionen, så at kunne have en sparringspartner, som forstår konteksten, det vil helt klart hjælpe, siger han. Firmaet Onenexus bygger på Connect, der stammer fra 2011, og som er den foretrukne rekrutteringspartner for trænere i fodbold og håndbold i Skandinavien. Connect har indtil for nyligt i det daglige, bestået af Carsten Albrektsen, som er en af Danmarks mest vindende håndboldtrænere, og Morten Seeberg, der har sit speciale på fodboldtrænermarkedet i Skandinavien. Men teamet består nu også af Allan Gaarde.